**Paskaidrojuma raksts**

**Dienvidkurzemes novada pašvaldības saistošajiem noteikumiem Nr.2024/\_\_**

**“Dienvidkurzemes novada pašvaldības projektu finansējuma konkurss iedzīvotāju iniciatīvu īstenošanai”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķis un nepieciešamības pamatojums  | Saistošo noteikumu "Dienvidkurzemes novada pašvaldības projektu finansējuma konkurss iedzīvotāju iniciatīvu īstenošanai" (turpmāk – noteikumi) mērķis ir finansiāli atbalstīt pašvaldībai nozīmīgu projektu īstenošanu vides un sociālās dzīves sekmēšanai, veicināt iedzīvotāju aktivitāti un līdzdalību, iedrošināt iedzīvotājus īstenot pašu radītas idejas un veicināt sadarbību starp Dienvidkurzemes novada pašvaldību (turpmāk – Pašvaldība) un nevalstiskām organizācijām.Ar noteikumiem noteikta Pašvaldības projektu konkursa kārtība, kādā tiek iesniegti, vērtēti un finansiāli atbalstīti projektu pieteikumi Pašvaldības projektu konkursā iedzīvotāju iniciatīvu īstenošanai.Noteikumi izstrādāti, lai radītu Pašvaldībai iespēju realizēt brīvprātīgo iniciatīvu – veicināt iedzīvotāju aktivitāti un līdzdalību, uzlabojot Dienvidkurzemes novada iedzīvotāju dzīves vidi Dienvidkurzemes novadā. Projektu konkursā var tikt atbalstīti sabiedriskā labuma projekti jomās, kas ir svarīgas un aktuālas vietējai sabiedrībai vai kādai tās daļai.Noteikumi nepieciešami, lai reglamentētu līdzfinansējuma piešķiršanas kārtību projektu īstenošanai un līdzfinansējuma sniegšanas kārtību sabiedrisku kultūras, sporta un izglītojošu pasākumu rīkošanai, vides sakārtošanai un labiekārtošanai, veicinot vietējas nozīmes projektu realizēšanu Pašvaldībā.2023. gadā saņemta 51 iniciatīva no biedrībām un reliģiskām organizācijām par pasākumu, meistarklašu, nometņu, sportisku aktivitāšu rīkošanu, inventāra iegādi, teritoriju labiekārtošanu un vides objektu izveidi. |
| 2. Fiskālā ietekme uz pašvaldības budžetu | Finanšu līdzekļi ieplānoti Pašvaldības Attīstības un uzņēmējdarbības daļas ikgadējā budžetā.Papildus resursi saistībā ar pašvaldības līdzfinansējuma piešķiršanu, lai nodrošinātu saistošo noteikumu izpildi nepieciešami EUR 40000,00 (četrdesmit tūkstoši euro un 00 centi) apmērā (pašvaldības budžetā kalendārā gada laikā).Lai īstenotu saistošos noteikumus nav jāsamazina finansējums citām budžeta pozīcijām. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, ka arī plānotā regulējuma ietekmi konkurenci | Sociālā ietekme – saistošie noteikumi nodrošina iespēju saņemt finansiālu atbalstu konkursu veidā biedrībām, nodibinājumiem, kā arī reliģiskām organizācijām noteiktu mērķu sasniegšanai vides un sociālās dzīves jomā. Papildus punkti vērtēšanā tiek piešķirti, ja projekta aktivitātēs paredzēts iesaistīt bērnus, jauniešus, ģimenes ar bērniem vai sociālās atstumtības riskam pakļautās iedzīvotāju grupas.Ietekme uz vidi - saistošo noteikumu 13.1. punkts paredz, ka tiek atbalstīti projekti vides sakārtošanā un labiekārtošanā. Ietekme uz iedzīvotāju veselību – konkursa mērķis un uzdevumi paredz veicināt Pašvaldības iedzīvotāju aktivitāti un līdzdalību kultūras, sporta un izglītojošos pasākumos, kas pozitīvi ietekmēs iedzīvotāju veselību. Ietekme uz uzņēmējdarbības vidi Pašvaldības teritorijā – noteikumiem nav ietekmes uz uzņēmējdarbības vidi, jo projektu iesniedzēji var būt biedrības, nodibinājumi un reliģiskas organizācijas. Noteikumiem nav tiešas ietekmes uz konkurenci.  |
| 4. Ietekme uz administratīvajām procedūrām un to izmaksām | Projektu pieteikumu sagatavošanas konsultēšanu, projektu konkursu pieteikumu apkopošanu un virzīšanu izskatīšanai komisijai organizē Pašvaldības Attīstības un uzņēmējdarbības daļa.Lēmumu par Pašvaldības finansējuma piešķiršanu pieņem izpilddirektora izveidotā Iedzīvotāju iniciatīvu projektu vērtēšanas komisija, kuras sastāvā darbojas ne mazāk kā 5 (piecas) personas.Nav paredzamas papildu administratīvo procedūru izmaksas. Pozitīva komisijas lēmuma gadījumā par finansējuma piešķiršanu projekta īstenošanai, pašvaldība ar pretendentu slēdz projekta finansēšanas līgumu.Noteikumi paredz, ka Komisijas pieņemto lēmumu var apstrīdēt pie pašvaldības izpilddirektora.Pretendents 20 (divdesmit) darba dienu laikā pēc projekta īstenošanas beigu termiņa pašvaldībā iesniedz atskaiti par projekta īstenošanas gaitu un rezultātiem un finanšu atskaiti par piešķirtā finansējuma izlietojumu. |
| 5. Ietekme uz pašvaldības funkcijām un cilvēkresursiem | Noteikumu realizēšanai nav nepieciešami papildu cilvēkresursi vai darba vietu izveide, komisijā darbojas Pašvaldības darbinieki. |
| 6. Informācija par izpildes nodrošināšanu | Noteikumu izpildē iesaistīta Pašvaldības Attīstības un uzņēmējdarbības daļa, Administratīvā daļa, Finanšu un grāmatvedības daļa un Pašvaldības izpilddirektora izveidota projektu vērtēšanas komisija. |
| 7. Informācija par prasību un izmaksu samērīgumu pret paredzētajiem ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Informācija par izstrādes gaitā veiktām konsultācijām ar privātpersonām un institūcijām | Noteikumu izstrādes procesā nav notikušas konsultācijas ar sabiedrības pārstāvjiem.Atbilstoši [Pašvaldību likuma 46. panta trešajai daļai](https://likumi.lv/ta/id/336956-pasvaldibu-likums#p46), lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tiks publicēts Pašvaldības mājaslapā [www.dkn.lv](http://www.dkn.lv). sadaļas “Pašvaldība” apakšsadaļā “Normatīvie akti” “Saistošo noteikumu projekti” “Apspriešanā nodotie saistošo noteikumu projekti” sabiedrības viedokļu saņemšanai līdz 2024. gada \_\_.\_\_\_\_\_\_. Ja būs saņemti viedokļi, tie tiks apkopoti un pievienoti līdz Domes sēdei. |

|  |  |  |
| --- | --- | --- |
| Pašvaldības domes priekšsēdētājs |  | Aivars Priedols |